钦定古今图书集成/明伦汇编/氏族典/第523卷 > 薛闻礼
## 钦定古今图书集成/明伦汇编/氏族典/第523卷 > 薛闻礼

按《黄陂县志》：“闻礼，武进人，任黄陂主簿，多惠政。因岁
歉，漕兑逋欠，民无以应。闻礼往汉口那贷千金，悉为
兑讫，期于岁稔偿之，民咸德焉。后贼至，颇闻其名，欲
官之，挟与俱去，暮则亡归，率吏民攻伪令诛之。贼复
大至，杀之于小西门，骂不绝口，时称其骂贼。知赴死
之慷慨，临难识就义之从容，至今传颂云。”